ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัส 
นร02670011302 


ขอความอนุเคราะห์จัดสรรค่าใช้จ่ายในชีวิตประจำวันและจัดสรรถุงยังชีพ ให้แก่มารดาของผู้ร้อง .... อายุ 63 ปี หมายเลขบัตรประจำตัวประชาชน .....หมายเลขโทรศัพท์ .... ที่อยู่ปัจจุบันคอนโดเกรซ เรสซิเดนซ์ เลขที่ห้อง....ตึกB ชั้น1 ซอยพหลโยธิน 34 แขวงเสนานิคม เขตจตุจักร กรุงเทพมหานคร มารดาของผู้ร้องไม่ได้ประกอบอาชีพใด และป่วยเป็นโรคไต ใช้สิทธิหลักประกันสุขภาพแห่งชาติ (สิทธิบัตรทอง) มีรายได้จากเบี้ยยังชีพผู้สูงอายุ เดือนละ 600 บาท (หกร้อยบาทถ้วน) มารดาของผู้ร้องต้องไปฟอกไตสัปดาห์ละ 2 ครั้ง มีภาระค่าใช้จ่าย ได้แก่ ค่าเดินทางไปฟอกไต สัปดาห์ละประมาณ 700 บาท (เจ็ดร้อยบาทถ้วน) ทำให้ปัจจุบันมารดาของผู้ร้อง มีรายได้กับค่าใช้จ่ายในแต่เดือนไม่เพียงพอ ส่งผลให้ได้รับความเดือดร้อน อีกทั้งผู้ร้องแจ้งว่า ผู้ร้องได้ว่างงานมาประมาณ 18 วันแล้ว ไม่ได้ประกอบอาชีพใด มีภาระค่าใช้จ่ายต่อเดือน ได้แก่ ค่าน้ำประปาประมาณ 400 บาท (สี่ร้อยบาทถ้วน) ค่าไฟฟ้าประมาณ 900 บาท (เก้าร้อยบาทถ้วน) ค่าอาหารประมาณวันละ 150 บาท (หนึ่งร้อยห้าสิบบาทถ้วน)  และค่าเช่าคอนโดฯ จ่ายชำระคนละครึ่งกับน้าสาว (ไม่แจ้งชื่อ-นามสกุล) ประมาณเดือนละ 2,000 บาท (สองพันบาทถ้วน) จึงขอความอนุเคราะห์จากหน่วยงานที่เกี่ยวข้องช่วยเหลือจัดสรรค่าใช้จ่ายในชีวิตประจำวันและจัดสรรถุงยังชีพ ให้แก่มารดาของผู้ร้อง เพื่อบรรเทาความเดือดร้อนต่อไป

 //หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่
ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #bkkrongtook